
DR.30.6.2010 83 

 
Terakhirnya Tuan Yang di-Pertua mengenai saranan Yang Berhormat 

Jerai supaya kerajaan memastikan semua masjid di seluruh negara mempunyai 
imam muda bagi menarik golongan muda mengimarahkan masjid. Sebagaimana 
Ahli Yang Berhormat sedia maklum, peranan dan tanggungjawab imam adalah 
merangkumi kepimpinan dalam solat dan ibadah khusus yang lain serta 
kemasyarakatan. Oleh itu, penjawat imam memerlukan mereka yang berkelayakan 
dan berkebolehan serta boleh diterima oleh jemaah kariah. Sehubungan itu 
pelantikan imam bagi masjid Kerajaan Persekutuan dan negeri adalah 
berdasarkan kelayakan akademik yang dimiliki untuk menjawat jawatan tersebut 
dan bukan dikira dari segi umur muda ataupun sebaliknya. Perjawatan atau 
penjawat imam dari golongan muda boleh dilantik asalkan mereka mempunyai 
kemahiran dan personaliti seperti yang dikehendaki oleh syarak.   

Saya rasa Tuan Yang di-Pertua, itu adalah perkara-perkara yang 
dibangkitkan. Mana-mana yang tidak sempat saya jawab di sini, akan dijawab 
secara bertulis dan kita telah mencatat dan akan diambil tindakan sewajarnya oleh 
Jabatan Perdana Menteri serta agensi dan jabatan yang berkaitan. Sekian, terima 
kasih.   

Timbalan Yang di-Pertua [Datuk Dr. Wan Junaidi bin Tuanku Jaafar]: 
Terima kasih, saya pun dah nak tanya bila hendak habis.  Terima kasih. Sekarang 
saya ingin menjemput Yang Berhormat Senator Tan Sri Dr. Koh Tsu Koon.   

 

4.08 ptg.   

Menteri di Jabatan Perdana Menteri [Tan Sri Dr. Koh Tsu Koon]:  
Terima kasih Tuan Yang di-Pertua. Saya ingin mengucapkan terima kasih kepada 
beberapa Ahli Yang Berhormat yang telah membangkitkan isu serta memberi 
pandangan yang bernas yang berkaitan dengan portfolio saya. Izinkan saya jawab 
secara spesifik dan ringkas.   

Yang Berhormat Ahli Simpang Renggam mencadangkan agar 
kekosongan jawatan dalam perkhidmatan awam dipamerkan secara online dalam 
laman web kerajaan. Sebenarnya Suruhanjaya Perkhidmatan Awam Malaysia 
(SPA) telah mempamerkan statistik kekosongan jawatan perkhidmatan awam 
secara online. Calon-calon yang berminat boleh melihat statistik kekosongan bagi 
jawatan-jawatan yang telah dan sedang dalam proses temu duga di portal rasmi 
SPA iaitu www.spa.gov.my  

Yang Berhormat Ahli Hulu Selangor membangkitkan persoalan mengenai 
usaha kerajaan untuk menggalakkan dan memastikan penyertaan kaum India 
dalam perkhidmatan awam serta apakah hasil usaha ini. Untuk makluman Dewan 
yang mulia ini, kerajaan melalui SPA telah mengambil beberapa langkah yang 
positif untuk menggalakkan dan menarik lebih ramai pemohon kaum Cina dan 
India untuk jawatan-jawatan dalam perkhidmatan awam seperti menyediakan 
soalan lazim atau frequently ask questions (FAQ) dalam bahasa Cina dan bahasa 
Tamil dalam portal SPA Antaranya: 

■1610 

(a) menyiarkan crawlers mengenai urusan pengambilan 
jawatan di media elektronik, seperti di televisyen semasa 
berita Mandarin, berita Tamil serta radio Minnal FM di 
bawah RTM; 



Terakhirnya Tuan Yang di-Pertua mengenai saranan Yang Berhormat Jerai supaya kerajaan memastikan semua masjid di seluruh negara mempunyai imam muda bagi menarik golongan muda mengimarahkan masjid. Sebagaimana Ahli Yang Berhormat sedia maklum, peranan dan tanggungjawab imam adalah merangkumi kepimpinan dalam solat dan ibadah khusus yang lain serta kemasyarakatan. Oleh itu, penjawat imam memerlukan mereka yang berkelayakan dan berkebolehan serta boleh diterima oleh jemaah kariah. Sehubungan itu pelantikan imam bagi masjid Kerajaan Persekutuan dan negeri adalah berdasarkan kelayakan akademik yang dimiliki untuk menjawat jawatan tersebut dan bukan dikira dari segi umur muda ataupun sebaliknya. Perjawatan atau penjawat imam dari golongan muda boleh dilantik asalkan mereka mempunyai kemahiran dan personaliti seperti yang dikehendaki oleh syarak. Saya rasa Tuan Yang di-Pertua, itu adalah perkara-perkara yang dibangkitkan. Mana-mana yang tidak sempat saya jawab di sini, akan dijawab secara bertulis dan kita telah mencatat dan akan diambil tindakan sewajarnya oleh Jabatan Perdana Menteri serta agensi dan jabatan yang berkaitan. Sekian, terima kasih. Timbalan Yang di-Pertua [Datuk Dr. Wan Junaidi bin Tuanku Jaafar]: Terima kasih, saya pun dah nak tanya bila hendak habis. Terima kasih. Sekarang saya ingin menjemput Yang Berhormat Senator Tan Sri Dr. Koh Tsu Koon. 4.08 ptg. Menteri di Jabatan Perdana Menteri [Tan Sri Dr. Koh Tsu Koon]: Terima kasih Tuan Yang di-Pertua. Saya ingin mengucapkan terima kasih kepada beberapa Ahli Yang Berhormat yang telah membangkitkan isu serta memberi pandangan yang bernas yang berkaitan dengan portfolio saya. Izinkan saya jawab secara spesifik dan ringkas. Yang Berhormat Ahli Simpang Renggam mencadangkan agar kekosongan jawatan dalam perkhidmatan awam dipamerkan secara online dalam laman web kerajaan. Sebenarnya Suruhanjaya Perkhidmatan Awam Malaysia (SPA) telah mempamerkan statistik kekosongan jawatan perkhidmatan awam secara online. Calon-calon yang berminat boleh melihat statistik kekosongan bagi jawatan-jawatan yang telah dan sedang dalam proses temu duga di portal rasmi SPA iaitu www.spa.gov.my Yang Berhormat Ahli Hulu Selangor membangkitkan persoalan mengenai usaha kerajaan untuk menggalakkan dan memastikan penyertaan kaum India dalam perkhidmatan awam serta apakah hasil usaha ini. Untuk makluman Dewan yang mulia ini, kerajaan melalui SPA telah mengambil beberapa langkah yang positif untuk menggalakkan dan menarik lebih ramai pemohon kaum Cina dan India untuk jawatan-jawatan dalam perkhidmatan awam seperti menyediakan soalan lazim atau frequently ask questions (FAQ) dalam bahasa Cina dan bahasa Tamil dalam portal SPA Antaranya: #1610 (a) menyiarkan crawlers mengenai urusan pengambilan jawatan di media elektronik, seperti di televisyen semasa berita Mandarin, berita Tamil serta radio Minnal FM di bawah RTM;